section_heading: Životopis
paragraph_text: Potakao je osnivanje Hrvatskog društva za maksilofacijalnu, plastičnu i rekonstrukcijsku kirugiju glave i vrata. 8. svibnja 1954. Čupar je okupio inicijativni odbor predstavnika maksilofacijalne i plastične kirurgije. Odobrenjem glavnog odbora Hrvatskog liječničkog zbora 16. svibnja 1954. godine osnovana je Sekcija za maksilofacijalnu i plastičnu kirurgiju, današnje Hrvatsko društvo za maksilofacijalnu, plastičnu i rekonstrukcijsku kirugiju glave i vrata. Na inicijativu prof. Čupara Sekcija je svibnja 1955. pokrenula časopis Chirurgia maxillofacialis et plastica, koji je dosegnuo međunarodni ugled i uvrštenje u Index Medicus. Predsjedavao je Sekcijom od osnutka do 1974. godine. Dugo je godina predsjedavao Udruženjem za za maksilofacijalnu i plastičnu kirurgiju Jugoslavije.